b'\n_START_ARTICLE_\nKrik Wilhelm\n_START_PARAGRAPH_\nKrik Wilhelm je filmski in televizijski zvo\xc4\x8dni posnetek, ki se je pojavil \xc5\xbee v ve\xc4\x8d kot 200 filmih, prvi\xc4\x8d v filmu Bobni v daljavi leta 1951. Posnetek pogosto uporabijo, ko je v filmu nekdo ustreljen, pade z velike vi\xc5\xa1ine, ali ga vr\xc5\xbee stran od eksplozije._NEWLINE_Glas v posnetku je najverjetneje glas igralca Sheba Wooleyja, posnetek pa se imenuje po vojaku Wilhelmu, liku vesterna Napad na reko Feather iz leta 1953, ki ga zadane pu\xc5\xa1\xc4\x8dica. Posnetek je dosegel posebno popularnost in postal interna \xc5\xa1ala po tem, ko se je pojavil v filmih Vojna zvezd, Indiana Jones, Disneyjevih risankah in \xc5\xa1tevilnih drugih visokoprora\xc4\x8dunskih filmih, televizijskih programih in ra\xc4\x8dunalni\xc5\xa1kih igrah.\n_START_SECTION_\nUporaba v filmu\n_START_PARAGRAPH_\nKrik Wilhelm je postal filmski zvo\xc4\x8dni kli\xc5\xa1e in do leta 2011 so ga uporabili v ve\xc4\x8d kot 225 filmih, televizijskih programih, ra\xc4\x8dunalni\xc5\xa1kih igrah in reklamah zanje. Nekateri re\xc5\xbeiserji, najbolj opazno George Lucas, Quentin Tarantino in Peter Jackson, uporabljajo posnetek v skoraj vseh svojih filmskih izdelkih.'